Darebáci na cestách

Darebáci na cestách (orig. Mein Name ist Eugen) je švajčiarsky dobrodružný film režiséra Michaela Steinera. Scenár je voľná adaptácia románu Mein Name ist Eugen od Klausa Schädelina.

 Dej 

Príbeh o dospievaní podľa klasického literárneho diela. Darebáci Eugen, Wrigley, Bäschteli a Eduard žijú v Berne 60. rokov 20. storočia a vymýšľajú jednu vilomeninu za druhou. Pohroma s helmou a deravou loďkou znamená poslednú kvapku a Eugen a Wrigley musia čeliť nebývalo krutému hroziacemu trestu: nemôžu ísť na skautský tábor a musia nastúpiť na internátnu školu! Obaja utečú a hľadajú „kráľa darebákov“ Fritzliho Bühlera, ktorého legendárne vilomeniny stále kolujú ulicami Bernu. Vo vlaku však narazia na ich skautskú družinu, ktorá ich prinúti, aby s ňou išli do Tocina. Tu sa k nim pridajú Bäschteli a Eduard a znova ujdú.  Podniknú riskantnú cestu na bicykloch cez Alpy späť do Zürichu. Prenasledovaní starostlivými rodičmi, rozzúrenými farmármi a množstvom policajtov sa vydávajú na púť, ktorá ich prevedie skrz naskrz Švajčiarskom.

 Obsadenie 
 Manuel Häberli ako Eugen Pfister
 Janic Halioua ako Franz „Wrigley“ Stalder
 Dominic Hänni ako Sebastian „Bäschteli“ von Almen
 Alex Niederhäuser ako Eduard Ramseier
 Beat Schlatter ako Fritzli Bühler
 Mike Müller ako pán Pfister
 Patrick Frey ako pán Stalder
 Sabina Schneebeliová ako pani Stalderová
 Jürg Löw ako pán von Almen
 Monika Niggelerová ako pani Pfisterová
 Stephanie Jappová ako pani von Almenová
 Stephanie Glaserová ako teta Melanie
 Stefan Gubser ako Fritz Bühler
 Ulrich Blum ako skautský náčelník Gummi
 Max Rüdlinger ako sused Hauser
 Viktor Giacobbo ako policajt v Luzerne
 Norbert Schwientek ako učiteľ Klameth
 Hans Leutenegger ako veliteľ hasičov 
 César Keiser ako profesor Gantenbein
 Nella Martinettiová ako gazdiná 
 Sabrina Aebischerová ako Gritli

 Chyby vo filme 
Lokomotíva Krokodíl (Ce 6/8 II 14253 z SBB Historic) je nákladná vlaková lokomotíva s maximálnou rýchlosťou iba 65 km/h. Nikdy nebola použitá pre osobné vlaky na gotthardskej trati. V 60. rokoch aj tak jazdila len po rovine; na požiadavky gotthardskej dráhy bol príliš slabý. Osobné vozne pochádzajú z 30. rokov 20. storočia a možno ešte v 60. rokoch sa sporadicky využívali, no na Gotthardskej trase málokedy.

Citroën DS v 60. rokoch síce existoval, no nie model zobrazený vo filme. Riadiace svetlomety pod sklom boli k dispozícii od roku 1967, ale zapustené kľučky dverí až od roku 1971.

To, že Wrigley nevie bernskú nemčinu, nie je filmová chyba, keďže inšpiráciou pre jeho postavu bol údajne Richard von Weizsäcker, ktorý v 30. rokoch, v autorovej mladosti, chodil s autorom do školy v Berne.

 Ocenenia 
Film Darebáci na cestách získal v roku 2006 cenu Schweizer Filmpreis v Solothurne.

 Referencie 

 Literatúra 
 SCHÄDELIN, Klaus. Mein Name ist Eugen. 29. vyd. Zürich : TVZ, 2005. .
 KELLER, Maria Cecilia, HÄBERLING, Simone, BURGER, Meret. Das Eugen-Filmbuch. Olten : Weltbild, 2005. 128 s. .

 Externé odkazy 



 Zdroj 

Kategória:Švajčiarske filmy
Kategória:Dobrodružné filmy
Kategória:Filmové komédie
Kategória:Tínedžerské filmy
Kategória:Filmy z 2005
Kategória:Filmy podľa názvu